Cine îi judecă pe demnitari în 2019. Completul de 5 judecători tras la sorți anul trecut, care îi judeca pe Ponta și Hrenenciuc, a suspendat procesele și a sesizat Secțiile unite ale Instanței supreme

Completul de 5 judecatori condus de vicepresedintele ICCJ Iulian Dragomir tras la sorti pe 13 decembrie 2018 și care a fost desemnat, potrivit recomandării CSM, să judece apelurile în dosarele lui Victor Ponta și Viorel Hrebenciuc și în 2019, a decis să întrebe Secțiile Unite ale ÎCCJ dacă este competent să judece în continuare cazurile, așa cum a recomandat CSM sau dosarele trebuie să fie preluate de completurile de 5 judecători trase la sorți pentru 2019.

”Completul de 5 judecători, văzând dispozițiile hotărârii CSM prin care s-a stabilit că toate dosarele repartizate în 13 decembrie 2018 să rămână la Completurile trase la sorți în decembrie anul trecut, având în vedere jurisprudența, care arată că dosarele rămân doar la Completurile care au început administrarea probelor, decide sesizarea Secțiilor Unite în vederea schimbării jurisprudenței. Stabilește și sesizarea secției penale pentru a spune un punct de vedere. Decide suspendarea proceselor”, a hotărât azi Completul de 5 judecători, C5 P1 din 2018.

Decizia va avea afecte și asupra Completului C5 P2 pe 2018 care a fost tras la sorți în decembrie 2018 și care a fost recomandat de CSM să judece dosarul lui Liviu Dragnea și în 2019.

Fostul deputat Viorel Hrebenciuc a fost condamnat de ÎCCJ la 2 ani de închisoare cu executare în dosarul retrocedărilor ilegale de păduri.

Victor Ponta a fost acuzat de săvârşirea infracţiunilor de constituire a unui grup infracţional organizat, trafic de influenţă şi spălare a banilor. Înalta Curte de Casaţie şi Justiţie a decis, în primă instanţă, achitarea lui Victor Ponta şi a lui Dan Şova în dosarul Turceni-Rovinari.